**ИЗВЕШТАЈ ЗА ПРОЦЕНКА НА ВЛИЈАНИЕТО НА РЕГУЛАТИВАТА**

|  |  |
| --- | --- |
| Назив на министерство: | Министерство за економија |
| Назив на предлогот на закон: | Предлог на Закон за трговија на зелени пазари |
| Одговорно лице и контакт информации: | Илир Шабани, Раководител на сектор за меѓународна трговска соработка  т. 3093 506  e-mail ilir.sabani@economy.gov.mk |
| Вид на Извештај | Нацрт  Х Предлог |
| Обврската за подготовка на предлогот на закон произлегува од: | Годишната програма за работа на Владата на Република  Македонија  НПАА  Х Заклучок на Владата на Република Македонија  Друго \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Поврзаност со Директивите на ЕУ | Нема |
| Дали нацрт извештајот содржи информации согласно прописите кои се однесуваат на класифицираните информации | Да  Х Не |
| Датум на објавување на нацрт Извештајот на ЕНЕР: | 26.11.2013 година |
| Датум на доставување на нацрт Извештајот до Министерството за информатичко општество и администрација: | 26.11.2013 година |
| Датум на добивање на мислењето од Министерството за информатичко општество и администрација: |  |
| Рок за доставување на предлогот на закон до Генералниот секретаријат | Декември 2013 година |

1. **Опис на состојбите во областа и дефинирање на проблемот**
   1. *Опис на состојбите*

Причина за донесување на предложениот Закон за трговија на зелените пазари е потребата да се регулира статусот на лицата кои вршат трговија на зелените пазари, да се дефинираат условите, начинот и постапката за вршење на трговија на зелените пазари, т.е. потребата за воспоставување на правна законска рамка одделни активности кои досега се вршеа на зелените пазари од страна на пазарџиите и беа дел од сивата економија, нелегалната трговија и нелојалната конкуренција да се стават во правна рамка и законски да се уреди предметната област.

Основните решенија на предлог законот содржат решенија кои се однесуваат на уредување на условите, начинот и постапката на вршење трговија на зелените пазари,воспоставување поедноставена постапка на регистрација, прецизирање на обврската за плаќање согласно прописите за даноци .

*1.2 Причини за проблемите кои се предмет на разгледување*

Проблемот се појавува поради фактот што голем дел од субјектите кои се присутни на зелените пазари не се регистрирани и се дел од сивата економија.

**2. Цели на предлог регулативата**

Основни цел на овој закон е да се овозможи преку воспоставување на правна законска рамка да се подобри статусот на оваа категорија на трговци на зелените пазари и да се постигне одреден напредок во сузбивање на сивата економија, нелојалната конкуренција и нелегалната трговија како и да се регулира работниот статус на оваа категорија трговци на зелените пазари, согласно постоечкото законодавство во областа на работнте односи.

**3. Можни решенија (опции)**

*3.1 Опис на решението „не прави ништо“*

Опција 1. Доколку не прави ништо останува и понатаму присатен проблемот на нерегулирана работата на оваа категорија трговци на зелени пазари, со нерешен статус, нерегистрирани, што оди во прилог на сива економија, нелегална трговија и нелојална конкуренција во однос на другите трговци.

Поради социјалниот проблем решавањето на истиот преку санкционирање е отежнато.

*3.2 Опис на можните решенија (опции) за решавање на проблемот*

Опција 2. Да се изготви Предлогот на закон, кој приоритетно би го регулирал статусот на оваа категорија лица кои вршат трговија на зелените пазари, начинот на нивното функционирање како и условите кои теба да се исполнат за истото.

1. **Проценка на влијанијата на регулативата**

*Можни позитивни и негативни влијанија од секоја од опциите:*

*4.1 Економски влијанија*

Опција 1 оди во прилог на сива економија, нелегална трговија и нелојална конкуренција во однос на другите трговци.

*4.2 Фискални влијанија*

Со предложениот закон преку воспоставување на законска правна рамка за оваа категорија на трговци на зелените пазари, се очекува да се зголеми самовработувањето и прилив на средства со плаќање на паушалот за остварен приход од вршење трговија на зелени пазари и придонеси од доход .

* 1. *Социјални влијанија*

Нема

*4.4 Влијанија врз животната средина*

Нема

*4.5 Административни влијанија и трошоци –*

*а) трошоци за спроведување*

Нема

*б)трошоци за почитување на регулативата*

Нема

**5. Консултации**

*5.1 Засегнати страни и начин на вклучување*

Засегнати страни се субјектите кои продаваат на зелените пазари, односно пазарџиите, организаторите на пазари, Управата за јавни приходи, јавниот и приватниот партнер, односно локалната самоуправа и трговците на зелен пазар.

*5.2 Преглед на добиените и вградените мислења*

Мислењата на пазарџиите и организаторите на пазари се вградени во Предлог законот. Се очекуваат и други мислења.

*5.3 Мислењата кои не биле земени предвид и зошто*

Нема

**6. Заклучоци и препорачано решение**

*6.1 Споредбен преглед на позитивните и негативните влијанија на можните решенија (опции)*

Нема

*6.2 Ризици во спроведувањето и примената на секое од можните решенија (опции)*

Главна придобивка за донесување на Предлог Законот за трговија на зелените пазари е воспоставување на законска правна рамка и подобрување на статусот на оваа категорија на трговци на зелените пазари.

Не донесувањето на Предлог Законот ќе значи да остане нерегулирана работата на оваа категорија трговци на зелени пазари, т.е нерешен статус, нерегистрирани, што оди во прилог на сива економија, нелегална трговија и нелојална конкуренција во однос на другите трговци.

*6.3 Препорачано решение со образложение*

Владата на Република Македонија да ја разгледа и усвои Опцијата 2 со тоа што ќе го усвои Предлогот за донесување на Законот за трговија на зелените пазари кој ќе го регулира статусот на лицата кои вршат трговија на зелените пазари, ќе ги дефинира условите, начинот и постапката за вршење на трговија на зелените пазари, павата и обврските на организаторите и трговците на зелените пазари.

**7. Спроведување на препорачаното решение**

*7.1 Потреба од менување на закони и подзаконска регулатива во областа или други сродни области*

Нема потреба оод менување на закони и подзаконска регулатива во областа.

*7.2 Потребни подзаконски акти и рок за нивно донесување*

Со овој Предлог закон е предвидено да се донесе Правилник за минималните здравствено-санитарни и технички услови и критериуми за зелените пазари.

*7.3 Органи на државната управа, државни органи и други органи надлежни за спроведување*

Министерството за економија, Министерство за транспорт и врски, Министерство за здравство, Министерство за земјоделство, шумарство и водостопанство

*7.4 Активности за обезбедување на ефикасно спроведување на предлогот на закон*

Нема

**8. Следење и евалуација**

*8.1 Начин на следење на спроведувањето*

Надзор над спроведувањето на одредбите од страна Министерството за економија, а инспекциски надзор од страна на Државниот пазарен инспекторат, Државниот инспекторат за земјоделство и Агенцијата за храна и ветеринарство.

*8.2 Евалуација на ефектите од предлогот на закон и рокови*

Оценка за спроведувањето на регулативата по 3 години.

**Изјава од министерот**

**Врз основа на резултатите од анализите прикажани во Извештајот за проценка на влијанието на регулативата сметам дека препорачаното решение (опција) претставува најдобар начин за решавање на проблемот и постигнување на очекуваните ефекти на најекономичен начин.**

**Датум:26.11.2013 година ......................................**

**потпис на министерот**